Ողջունելով հյուրերին՝ Հրանուշ Հակոբյանը բարձր գնահատեց ընկերակցության ու նրա մասնաճյուղերի աշխատանքը և նշեց, որ դեռևս 2009 թվականին նախարարության նախաձեռնությամբ կազմակերպված ճարտարապետների համահայկական առաջին համաժողովը դարձավ մասնագիտական քննարկումների լուրջ հարթակ: Նա վստահություն հայտնեց, որ հոկտեմբերին կայանալիք Ճարտարապետների և ճարտարագետների համահայկական չորրորդ համաժողովը կլինի առավել կազմակերպված և արդյունավետ: Հրանուշ Հակոբյանը կարևորեց մասնագիտական հայրենադարձության խթանումը, մասնագիտական ցանցերի ստեղծումն ու ընդլայնումը, նրանց միջև սերտ համագործակցությունը, ինչը թույլ կտա նպաստել և՛սեփական մասնագիտական որակների զարգացմանը, և՛ Հայրենիքի բարօրությանը: